Svētā Dāvida katedrāle

Svētā Dāvida katedrāle (angļu: St Davids Cathedral, velsiešu: Eglwys Gadeiriol Tyddewi) ir Velsas baznīcas (anglikāņu) katedrāle, kas atrodas Velsas dienvidrietumos, Sentdeividsa pilsētā. 6. gadsimtā dibinātās Sentdeividsas diecēzes galvenā baznīca. Svētā Dāvida katedrāles vietā 6. gadsimtā Velsas svētais aizbildnis Svētais Dāvids nodibināja klosteri. No 645. līdz 1097. gadam klosteri vairākkārt nopostīja sirotāji. Tā, kā baznīcā tika apglabāts Svētais Dāvids, vieta kļuva par svētceļojumu vietu. Pašreizējā katedrāle tika iesvētīta 1131. gadā. 1123. gadā pāvests Kaliksts II apmierināja bīskapa Bernarda lūgumu piešķirt pāvesta privilēģiju, padarot to par svētceļojumu centru Rietumu pasaulei. Pāvests paziņoja, ka «divi svētceļojumi uz Sentdeividsu ir pielīdzināmi vienam uz Romu, bet trīs — svētceļojumam uz Jeruzalemi». Klosteris un daļēji katedrāle tika nopostīti Anglijas pilsoņu kara laikā. Katedrāle daļēji tika atjaunota 1793. gadā pēc Džons Nešs (John Nash, 1752—1835) projekta un 19. gadsimta otrajā pusē pēc Džordža Gilberta Skota (George Gilbert Scott, 1811—1878) projekta. Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Svētā Dāvida katedrāle.